Merete Riisager

Merete Riisager Andersen (født 1976) er en dansk politiker (LA). Hun var medlem av Folketinget fra 2011 til 2019 og Danmarks undervisningsminister fra 2016 til 2019.

 Biografi 
Hun har en høyere utdannelse i pedagogikk fra Københavns Universitet og har arbeidet mange år med kompetanse- og organisasjonsutvikling. Hun har vært sjef for læring i PricewaterhouseCoopers og LEGO.

Riisager var medlem av Folketinget for Liberal Alliance i Fyns storkrets fra 2011 til 2019. Hun var gruppesekretær og partiets ordfører i blant annet utdannelsssaker.

Riisager var undervisningsminister i Lars Løkke Rasmussens tredje regjering fra 2016 til regjeringen gikk av etter folketingsvalget i juni 2019, da hun også gikk ut av politikken. Som undervisningsminister måtte hun gjennomføre en folkeskolereform som hun hadde vært motstander av, og hadde begrenset handlingsrom da hun la frem endringer. Riisager ønsket et oppgjør med detaljstyring og reformpedagogikk i skolen.

Riisager var direktør i Dansk Svømmeunion fra 2021 til 2022 og har drevet en del styrearbeid i næringslivet. I 2024 ble hun ansatt i en rådgiverstilling i Liberal Alliance.

 Referanser 


 Eksterne lenker 




Kategori:Danske undervisningsministre
Kategori:Liberal Alliance-ministre
Kategori:Folketingsmedlemmer fra Liberal Alliance
Kategori:Radikale Venstre-politikere
Kategori:Danske forretningsfolk
Kategori:Danske pedagoger
Kategori:Alumni fra Københavns Universitet
Kategori:Personer fra Aarhus